Eskom bevestig Zim het skuld betaalArgieffoto: GCIS Eskom het Dinsdag bevestig dat ŉ betaling van R139 miljoen van Zimbabwe in sy rekening reflekteer, nadat die kragvoorsiener vroeër ontken het die betaling is gemaak en die buurland se minister van energie ŉ bewys van betaling op sy Twitter-rekening gelaai het. “Eskom bevestig dat die betaling deur Zimbabwe vandag in sy rekening reflekteer,” het Eskom gesê. “Gesprekke duur voort met die Zimbabwiese kragvoorsiener Zesa om ŉ oplossing te vind vir die uitstaande skuld.” Fortune Chasi, Zimbabwiese minister van energie, het twee weke gelede gesê Zimbabwe sal US$10 miljoen (ongeveer R139 miljoen) aan Eskom betaal, dit is nagenoeg ŉ derde van sy totale skuld aan die maatskappy, om die land se kragtekorte te verlig. Phakamani Hadebe, uittredende uitvoerende hoof van Eskom, het Vrydag in ŉ verklaring gesê geen betaling van Zesa se uitstaande skuld reflekteer in Eskom se rekening nie. Zimbabwe het verlede maand beurtkrag ingestel nadat die land kragtekorte ervaar het weens ŉ getal faktore, waaronder lae watervlakke by die hoof- hidro-elektriese aanleg, onstabiele kragopwekkingskapasiteit en probleme met buitelandse invoere. Zesa skuld Eskom ŉ verdere US$23 miljoen. Lies have short legs. This is what I lied about. I am sorry. pic.twitter.com/7zjxUW8rFF — Fortune Chasi (@fortunechasi) July 2, 2019 Zimbabweans, whilst we have paid 10m$ this is no guarantee for power. We need to negotiate. The public owes 350 million. It must be paid. — Fortune Chasi (@fortunechasi) July 2, 2019